open-index/open-wikipedia-markdown huggingface dataset:
Крушевски колбас

мини|Крушевски колбас направен во една од крушевските месарници.**Крушевскиот [[колбас]]** е врвен традиционален специјалитет од крушевското поднебје. Заедно со крушевскиот локум и целуфки, како и крушевската пита се најпрепознатливите кулинарски обележја на градот. 

Може да се најде во месните гостилници и во месарниците во Крушево.Крушевскиот колбас и Вевчанскиот луканец се традиционални македонски колбаси кои од неодамна влегоа во светската арка на вкусови поддржана од организацијата ,,*[[:en:Slow_Food|Slow Food]]*”. Карактеристично за овие колбаси е тоа што при нивното производство **не се користи [[Натриум нитрит|нитритна сол]]**. Поради тоа и нивниот рок на траење е ограничен на 3-10 дена. 
## Состав и приготвување
Крушевскиот дробен колбас се прави исклучиво од свежо месо.

Главни состојки се:

* 7,5 - 8 дела свинско (месо и сланина)
* 2 - 2,5 дела говедско месо
* Праз
* Печени суви пиперки
* Зачини (сол, бибер, и други тајни состојки)
Месата, празот и пиперките се дробат (сечкаат) на ситни парчиња (1цм) и смесата се остава да отстои еден ден. 

Отстоената смеса се става во свинско црево и се прават парчиња од 15-20 цм. коишто се оставаат да се сушат (на одредена температура) 2-3 дена.

## Приготвување за јадење
Колбасот најдобро е да се пече на скара, но може да се пече и во тавче. 

Најважно при печењето е **да не се додава масло** за да се зачува изворниот вкус на колбасот.

## Крушевски колбас со месо од дивеч
Зимно време, кога е ловна сезона, кај крушевските месари може да се најде и варијантата на **Крушевскиот колбас** со месо од дивеч. 

Според нив ваквиот колбас ја зголемува половата моќ на мажите.
## Наводи


Категорија:Месо
Категорија:Месна индустрија
Категорија:Крушево
Категорија:Македонска кујна
Категорија:Кулинарство
LAMP

мини|333x333пкс|Шема на комплексот LAMP, кој работи заедно со опслужувачот Squid. Тој е високопроизводствено решение отпорно на грешки за веб-опслужувач во непријателска средина.
**LAMP** — акроним за збир слободен софтвер со отворен код широко користен на светската мрежа. LAMP е именуван по првите букви од неговите составни компоненти:

* '''L'''inux — оперативен систем Linux;
* **A**pache — веб-опслужувач;
* '''M'''ariaDB / MySQL — СУБП (Систем за управување на базите на податоци);
* '''P'''HP — програмски јазик што се користи за создавање веб-примени (покрај PHP, може да се вклучат и други јазици, како што се Perl и Python).

Акронимот LAMP може да се користи за да се однесува на:

# Инфраструктурата на веб-опслужувачите;
# Програмерските парадигми;
# Програмскиот пакет.

## Наводи

## Надворешни врски

* Install a LAMP server on Ubuntu Linux
* Install a LAMP server on CentOS 5.x.
* Install a LAMP server on SUSE Linux

Категорија:Линукс
__СОСОДРЖИНА__
__ИНДЕКС__
Категорија:PHP
Велешки Срез

мини|399x399пкс| Велешкиот срез во рамките на Кралството Србија 1913.
**Велешки Срез** — административна единица, која опстојувала во Кралството Србија и Кралството Југославија.

## Организација и население
### Кралство Србија
После Втората балканска војна, 1913 г. областа службено влегува во границите на Србија. Велешкиот Срез припаѓал на Скопскиот Округ, заедно со Скопскиот и Качаничкиот Срез. Како центар на срезот бил градот Велес. Во 1913 година тој имал 30 општини, со 85 села, еден град и 5 манастири. Градското населние изнесувало 15.624, додека селското население изнесувало 34.412 жители. 

### Кралство СХС
Во 1921 година, срезот исто така имал 30 општини и еден град. Градот Велес имал 14.155 жители, а велешката околина имала 29.174 жители.

#### Јазик
Во градот Велес 72% од населението говорело српски или хрватски, додека 26% говореле на турски јазик. Од другата страна пак, во целиот срез, 73% говореле на српски или хрватски, а втор најкористен јазик бил турскиот (21%).

#### Религија
Во градот Велес 73% од населението било православно, додека 27% биле муслимани. Од другата страна пак, во велешката околина 59% биле православни и 41% биле муслимани.

### Кралство Југославија
Во 1931 година, Велешкиот Срез имал 23 општини и еден град. Тој бил дел од Вардарска Бановина. Вкупното градско население било 13,445, додека селското население било 28.791. Целиот срез имал 42.236 жители. Како православни се изјасниле 70% од жителите, додека како муслимани 28%.

82% од жителите говореле на македонски, српски, хрватски или словенечки, додека 13% говореле на друг јазик (во најголем дел турски).

## Наводи

Категорија:Срезови во Кралството Југославија
Категорија:Македонија под српска власт
Категорија:Историја на Велес
Качанички Срез

мини|337x337пкс| Качаничкиот Срез во рамките на Кралството Србија 1913.
**Качанички Срез** — административна единица, која опстојувала во Кралството Србија и Кралството Југославија.

## Организација и население
### Кралство Србија
После Втората балканска војна, 1913 г. областа службено влегува во границите на Србија. Качаничкиот Срез припаѓал на Скопскиот Округ, заедно со Велешкиот и Скопскиот Срез. Како центар на срезот било гратчето Качаник. Во 1913 година тој има 4 општини, со 28 села, 4 селца, едено гратче, без манастири. Градското населние изнесувало 1.236, додека селското население изнесувало 7.058 жители.

### Кралство СХС
Во 1921 година, срезот исто така имал 4 општини и еден град. Општината Качаник имала 4.102 жители, а качаничката околина имала 6.625 жители.

#### Јазик
Во срезот Качаник 97% од населението говорело арнаутски, додека 2% српски или хрватски.

#### Религија
Во срезот Качаник 98% биле муслимани, додека 2% од населението било православно.

### Кралство Југославија
Во 1931 година, Качаничкиот Срез имал 3 општини. Тој бил дел од Вардарска Бановина. Вкупното население било 12.466. Како православни се изјасниле 5% од жителите, додека како муслимани 94%.

6% од жителите говореле на македонски, српски, хрватски или словенечки, додека 93% говореле на арнаутски.

### Во ФНРЈ и СФРЈ
По Втората светска војна, срезот престанал да постои, бидејќи бил поделен помеѓу соседните срезови.

## Наводи

Категорија:Срезови во Кралството Југославија
Категорија:Историја на Косово
Категорија:Качаник
Форд

**Форд** или **Друштво за мотори Форд** (англиски: *Ford Motor Company*) — американско претпријатие за производство на автомобили, основано на 16 јуни 1903 година од Хенри Форд. Седиштето на Форд се наоѓа во Детроит. Тоа ги продава своите автомобили и комерцијални возила под името Форд, додека луксузните марки ги продава под името Линколн. Исто така, Форд има заеднички вложувања во повеќе земји, како: Кина, Тајван, Турција и Тајланд. Во 1989 година, Форд го откупил британското претпријатие Јагуар, а во 2000 година и Ленд ровер, но во март 2008 година нив ги продал на индиското претпријатие Тата. Исто така, од 1999 до 2010 година, Форд бил сопственик на шведското претпријатие Волво. Од 1938 до 2011 година, Форд ги произведувал и луксузните автомобили од марката Меркјури.

## Организација и управување
Претпријатието е организирано како акционерско друштво и котира на Њујоршката берза, а контролата во управувањето ја има семејството Форд кое има мнозинство гласови, иако нема мнозинство во вкупниот број акции. Имено, во 1956 година, Форд станал јавно друштво, меѓутоа семејството Форд со помош на посебни класи акции задржало 40 % од бројот на гласовите.

## Производство
Ова претпријатие е познато по воведувањето на методите за масовно производство, засновано врз детална поделба и специјализација на работата, организирана според принципот на подвижна лента. Овој начин на организација на производството е познат како Фордизам.

Во 2008 година, Форд произвел 5,532 милиони автомобили и имал околу 213 000 вработени во 90 фабрики и погони ширум светот. 

Во 2022 година, Форд бил вториот најголем производител на автомобили во САД и шестиот најголем производител во светот, а во 2010 година бил петтиот најголем производител на автомобили во Европа. 

## Финансиски резултати
За време на Глобалната финансиска криза од 2007-2008 година, Форд западнал во финансиски тешкотии, но не побарал финансиска помош од државата, како што бил случајот со другите две американски автомобилски претпријатија. Оттогаш, претпријатието повторно станало профитабилно, и во 2018 година се наоѓало на 11. место на списокот на најголемите американски претпријатија со вкупен приход од 157 милијарди долари во 2017 година.

## Галерија

Податотека:Ford-Ka(1).jpg|мини|Форд Ка
Податотека:Ford Fiesta(1).jpg|мини|Форд Фиеста
Податотека:Ford Focus sedan.jpg|мини|Форд Фокус (седан)
Податотека:Ford Focus-хечбек.jpg|мини|Форд Фокус (хечбек)
Податотека:Focus caravan.jpg|мини|Форд Фокус караван
Податотека:Ford-Focus.jpg|мини|Форд Фокус караван
Податотека:Focus ECOnetic.jpg|мини|Форд Фокус ЕКОнетик
Податотека:Ford-Fusion1.jpg|мини|Форд Фјужн
Податотека:Ford-S-max.jpg|мини|Форд С-Макс
Податотека:Ford Kuga1.jpg|мини|Горд Куга
Податотека:Форд-Transit.jpg|мини|Форд Транзит


## Наводи

Категорија:Американски претпријатија
Категорија:Американски автопроизводители
Галички Срез

мини|343x343пкс| Галичкиот срез во рамките на Кралството Србија 1913.
**Галички Срез** — административна единица, која опстојувала во Кралството Србија и Кралството Југославија.

## Организација и население
### Кралство Србија
После Втората балканска војна, 1913 г. областа службено влегува во границите на Србија. Галичкиот Срез припаѓал на Тетовскиот Округ, заедно со Долнополошкиот, Горнополошкиот и Поречкиот Срез. Како центар на срезот био селото Галичник. Во 1913 година тој има 10 општини, со 37 села, 2 селца и 1 манастир. Населението изнесувало 20.995 жители.

### Кралство СХС
Во 1921 година, срезот имал 9 општини. Целото население било рурално, со 11.510 жители.

#### Јазик
Во Галичкиот срез 77% од населението говорело српски или хрватски, додека 22% говореле на арнаутски јазик.

#### Религија
Во Галичкиот Срез 52% од населението било православно, додека 48% биле муслимани.

### Кралство Југославија
Во 1931 година, Галичкиот Срез имал 7 општини. Тој бил дел од Вардарска Бановина. Целиот срез имал 12.051 жители. Како православни се изјасниле 54% од жителите, додека како муслимани 46%.

84% од жителите збореле македонски, српски, хрватски или словенечки, додека 16% збореле на арнаутски.

### Во ФНРЈ и СФРЈ
По Втората светска војна, срезот престанал да постои, бидејќи бил поделен помеѓу соседните срезови.

## Наводи

Категорија:Срезови во Кралството Југославија
Категорија:Македонија под српска власт
Категорија:Галичник
Новочешминско-каламариска епархија

**Новочешминско-каламариска епархија** () — епархија на Цариградската патријаршија, управувана од Грчката православна црква, со седиште во градот Каламарија, Солунско, Егејска Македонија. Создадена е на 16 мај 1974 г. со одвојување од Солунската епархија.

Од 2015 г. епархијата ја возглавува митрополитот Јустин.

## Митрополити

## Парохиски цркви
Ова се парохиските цркви во епархијата:

## Наводи

## Надворешни врски
* Мрежно место на Новочешминско-каламариската епархија 


Категорија:Појавено во 1974 година
Себрат

**Себрат** — село во Србија во општина Бујановац во Пчињскиот Управен Округ.

## Местоположба
Себрат е мало село на планината Руен (на сливот на Узовска Река). Во атарот на селото се зачувани остатоци од стари населби. При орање, себрачани наишле на темели од куќи, керамика и друго во арехолошките наоѓалишта Селиште, Горњи Брусац, Црквиште и Шупљи Камен. На почетокот на ХХ век селото Себрат било чифличка населба со 28 домови. Беговите биле од Прешевска Моравица. Житото се обработувало во местото Обрушак. Маалата на селото Себрат се: Обрушче, Долно Mаало и Горнo Маало. Горно Маало се нарекува и Неварци (по семејството).

## Население
Според германска карта издадена во 1941 година, а заснована на пописот на Кралство Југославија во 1931 година, селото имало 250 Македонци.

Според пописот од 2002 г. имало 105 жители (според пописот од 1991 година имало 93 жители). Во селото Себрат живее 81 возрасен жител, а просечната возраст на населението е 36,4 години (35,9 за мажи и 37,0 за жени). Во селото има 23 домаќинства, а просечниот број на членови по домаќинство е 4,57.

Според пописот од 2022 во селото имало 37 жители.

## Наводи

Категорија:Бујановац
Категорија:Населени места во Јужна Србија
Категорија:Населени места во Вардарска Македонија
Гребенска епархија

**Гребенска епархија** () — епархија на Цариградската патријаршија, управувана од Грчката православна црква, со седиште во градот Грбен, Егејска Македонија.  Од 2014 г. епархијата ја возглавува митрополитот Давид.

## Историја
Не е познато кога е основана Гребенската епископија, но се знае дека од самото создавање до 1767 г. била дел од Охридската архиепископија. Епископијата не фигурира на списокот на епархиите од сигилот на царот Василиј II од 1020 г.

Во XV век Гребенската епископија е издигната во митрополија и јерарсите го зазеле седмото место во хиерархијата на Јустинијана Прима. Подоцна во XVII век гребенските митрополити се издигнале на четврто место и ја добиле титулата „ипертим“, а подоцна и титулата „егзарх на Јужна Македонија“, која ја носат до денес.

## Јерарси
;Епископи

;Митрополити на Охридската архиепископија

;Митрополити на Вселенската патријаршија

## Наводи

## Надворешни врски

* Мрежно место на Гребенската епархија
Серфиџанско-кожанска епархија

**Серфиџанско-кожанска епархија** () — епархија на Цариградската патријаршија, управувана од Грчката православна црква, со седиште во градот Кожани, Егејска Македонија. Од 2004 г. епархијата ја возглавува митрополитот Павле.

## Историја
Епархијата за првпат се спомнува на мермерен натпис од V век како Кесариска епископија на чело со Македониј, под јурисдикцијата на Лариската митрополија: „.­..προ­ε­δρί­αν έ­λα­χεν τη Εκ­κλη­σί­α Και­σά­ρων πό­λε­ως Μα­κε­δό­νιος έ­στιν ού­τος α­νήρ τα παντ’ εύ­φη­μος ος Ε­πι­σκο­πή­σας έ­τη εν μή­να έ­να του τή­δε βί­ου εκ­δη­μή­σας μη­νί Ι­α­νου­α­ρί­ω ΚΓ′ Ινδικτιώνος Ι­Α′ προς Θε­όν ε­νε­δή­μη­σεν.­.­.“. Се смета дека епископијата е основана во IV век, кога престануваат прогонствата на христијаните. Од ΙΧ век нејзиното седиште е преместено во Србица — Србичката епископија за првпат се споменува во *Notitia Episcopatuum*, припишана на царот Лав VI Мудриот. Во 1745 г. седиштето е преместено во Кожани и името е сменето во Серфиџанско-кожанска, под јурисдикција на Солунската митрополија. На 10 јуни 1882 г. епископијата е издигната во митрополија, потчинета на Вселенската патријаршија.

## Јерарси
Ова се различните јерарси на епископијата со текот на времето:
; Кесариски епископи

; Серфиџански епископи

; Серфиџанско-кожански епископи

; Серфиџанско-кожански митрополити

## Манастири

## Наводи

## Надворешни врски
* Мрежно место на Серфиџанско-кожанската епархија
Орљачка Планина

**Орљачка Планина** (, *Орљакас*) — планина во Гребенско, Егејска Македонија.

## Опис
Ова е долга тесна планина во западниот дел на Гребенско и сочинува дел од венецот Северен Пинд. На запад и север е одвоена од планинскиот комплекс Василица со превојот (1.300 м) Дова – Кандила и потокот Потамули, а реката Венетик ја образува нејзината граница исток и југ. На југгозапад се поврзува со планината Љагуна преку билото на Егзархос (1.300 м).

Често планината погрешно се вклучува во венецот Лигос. Архаичното име **Спилио(с)** *Σπίλο(ς)* значи „стрмна карпа“. На некои други карти името *Орљакас* е обележано само на источниот крај на планината, над селото Спилио (960 м), а други во Орљачка Планина ги вклучуваат и најзападните височини (кои може да се разгледуваат самостојно), до врвот Кантила.

Карпите се офиолити, малку варовници, конгломерати и песочници.

Орљачка Планина е дел од мрежата на заштитени подрачка Натура 2000 (1310001).

Стрмните падини на планината се погодни за искачување по карпи.

До врвот се стасува од планинскиот пат кој ги поврзува селата Тиста (900 м) и Лавда (1.040 м) и минува близу до самиот врв.

## Наводи

Категорија:Планини во Егејска Македонија
Категорија:Пинд
Категорија:Гребен (општина)
Родна Јанчева

**Родна Јанчева** (родена 23 јануари1949 година во Велес) македонски писател. Пишува поезија и  романи. По професија е специјалист по социјална работа во социјалната заштита.

### Биографија
Родна Јанчева е родена на 23.01.1949 год. во Велес. Основно образование завршува во ОУ.„Св Кирил и Методиј“ Велес средно образование во Гимназија „Кочо Рацин“ во Велес. Своето образование го продолжува во Скопје на  Филозовскиот факултет на  институт за социјална работа и социјална политика. На посдипломски специјализира„социјална држава“ и добивa звање Специјалист по социјална работа во социјалната заштита. Активен член е на Клубот на писатели „Коста Солев Рацин“ во Велес.Со поетско творештво се занимава од првите школски години .Застапена е во повеќе антологии на македонскиот, балкански и европски  зборници, алманаси, заеднички збирки. Наградувана е на  литературни конкурси. Во 2022 год. ја добива литературната награда „Коле Неделковски“. Како поет учествува и на многу поетски манифестации во градот, на Детски Рацинови средби и поетски манифестации во Македонија. Свои песни има објавено и во „Списание Велес“ кое излегува еднаш годишно.

#### Библиографија
Автор е на следниве романиː

* „Детето со променет идентитет“-роман (2016)
* „На брегот на Еуфрат“-роман (2017)
* „Неспокој“  роман (2018) Романот на меѓународен конкурс награден со сребрена плакета за издадена книга во 2018 год. 
* „Во тишината на немирот“ роман (2019) награден на интернационалната литературна манифестација „Литератопија“
* „Непребол“ роман (2022)

#### Наводи


Категорија:Родени во 1949 година 
Категорија:Живи луѓе 
Категорија:Македонски писатели
Категорија:Луѓе од Велес
Луканец

Луканец е домашен колбас типичен за Вевчани.

Составот му е главно од свинско месо и сланина и додатоци како што е лукот, по којшто и го добил името, потоа праз, сува пиперка и зачини (сол, бибер, буковец и др).Крушевскиот колбас и Вевчанскиот луканец се традиционални македонски колбаси кои од неодамна влегоа во светската арка на вкусови поддржана од организацијата ,,*[[:en:Slow_Food|Slow Food]]*”. Карактеристично за овие колбаси е тоа што при нивното производство **не се користи [[Натриум нитрит|нитритна сол]]**. Поради тоа и нивниот рок на траење е ограничен на 3-10 дена.

## Наводи



Категорија:Македонска кујна
Категорија:Кулинарство
Реинилдо Мандава

**Реинилдо Иснард Мандава** (роден на 21 јануари 1994 година, во Беира) — мозамбикански фудбалер,  на  и на мозамбиканската репрезентација.

## Технички карактеристики
Лев бек, добар во маркирањето на противниците, кому посилната страна му е одбранбената фаза. Важи за играч кој не се плаши да влегува во дуели благодарение на добрата физичка градба..

## Клупска кариера
Роден во Беира, Мозамбик, Мандава ја започнал својата фудбалска кариера во татковината играјќи за екипите на Феровиарио да Беира и ГД Мапуто. Во декември 2015 година, тој потпишал за португалскиот клуб Бенфика и бил приклучен да игра за нивниот резервен тим. Во јуни 2017 година, тој бил позајмен на Ковиља во втората португалска лига за една сезона.

Во летото 2018 година, тој се преселил во Белененсеш САД, клуб со кој дебитирал во Примеира лигата, најсилна фудбалска дивизија на Португалија. После само 16 натпревари за Белененсеш во португалското првенство, во јануари 2019 година, тој заминал во францускиот клуб Лил на заем за кој *мастифите* платиле околу 3 милиони евра со можност да го откупат целосно играчот на крајот од сезоната. На 31 мај 2019 година, било потврдено дека Лил целосно го откупил Мандава од Белененсеш.

На 31 јануари 2022 година, Мандава потпишал три ипол годишен договор со шпанскиот клуб Атлетико Мадрид.

На 8 јули 2025 година, Мандава потпишал двегодишен договор со Сандерленд. Дебитирал за клубот, а воедно и во Премиер лигата, во победата со 3-0 на домашен терен над Вест Хем Јунајтед, станувајќи првиот мозамбиканец кој заиграл во Премиер лигата.

## Репрезентативна кариера
Своето деби за репрезентацијата на Мозамбик го имал во 2013 година, во натпревар против .

Во 2023 година, тој бил повикан во репрезентацијата за Африканскиот куп на нации, каде постигнал и гол во ремито 2-2 против  во последниот натпревар од групата после кој мозамбиканците го завршиле своето учество на турнирот како последни во групата со два освоени бода.

### Хронологија на репрезентативните настапи

## Клупска статистика
*Статистиката е ажурирана на 6 јуни 2023.*

## Титули
#### Лил
*** [[Лига 1 (Франција)|Лига 1]]** : 1
:2020–2021
*** [[Суперкуп на Франција]]** : 1 
:2021

## Наводи

## Надворешни врски

*Реинилдо Мандава на soccerway 
*Реинилдо Мандава на transfermarkt 
*Реинилдо Мандава на espn 
*Реинилдо Мандава на whosocred

Категорија:Живи луѓе
Категорија:Мозамбикански фудбалери
Категорија:Фудбалери на ФК Лил
Категорија:Фудбалери на ФК Атлетико Мадрид
Категорија:Фудбалери на ФК Сандерленд
Категорија:Родени во 1994 година
Од самрак до зори

**Од самрак до зори** () — култен американски игран филм на Роберт Родригес, снимен и објавен во 1996 г. Сценариото го напишал Квентин Тарантино, според приказната на Роберт Курцман. Главните улоги во филмот ги толкуваат Харви Кајтел, Џорџ Клуни, Квентин Тарантино и Џулиет Луис. Филмот бил објавен во голем тираж и ја добил наградата MTV за најдобар пробив на годината (Џорџ Клуни). Вториот дел, *[[Од самрак до зори 2: Тексашки крвави пари]]*, бил снимен во 1999 г., а третиот, *[[Од самрак до зори 3: Ќерката на џелатот]]*, во 2000 г.

## Содржина
Браќата Сет и Ричард „Ричи“ Геко, во бегство по жестоките злосторства, наумуваат да избегаат во Мексико со помош на мексиканската мафија. Го земаат семејството Фулер како заложници, користејќи го нивниот фургон за да ја преминат границата. Без да знаат, барот во кој застануваат е во сопственост на вампири што ги ловат патниците.

Вампирската кралица го каснува Ричард, претворајќи го во еден од нив. Сет е принуден да го убие својот брат. Преживеаните, вклучувајќи ги и Фулери, откриваат дека сите посетители на барот се вампири. Групата возвраќа, при што Џејкоб Фулер, семејниот свештеник, ја враќа својата вера и ја претвора водата од чешмата во оружје. Во напнатата битка, Џејкоб се жртвува за да го спаси својот син Скот.

На крајот, преживуваат само Сет и Кејт, член на семејството Фулер. Се појавува Карлос, претставникот на мафијата, а веднаш потоа сончевата светлина ги убива вампирите. Сет го обвинува Карлос за загубите и ја менува нивната зделка. Кејт, сакајќи да му се придружи на Сет, добива пари и ја испраќаат дома. Како што камерата се оддалечува од кадарот, се открива ацтешка пирамида, што укажува на долгогодишното присуство на вампирите. Глетката на старите коли укажува на трајната природа на вампирското сврталиште.

## Наводи

## Надворешни врски

* 
* 

__СОСОДРЖИНА__
__ИНДЕКС__

Категорија:Филмови од 1996 година
Категорија:Филмови на англиски јазик
Категорија:Американски филмови
Трнава (Прешево)

**Трнава** или **Трново** — населено место во општината Прешево, Србија, во близина со македонската граница. Селото е албанско.

## Географија и местоположба
Селото се наоѓа на Трнавска Река во подножјето на планината Црна Гора. Куќите во селото гледаат кон исток. Главниот дел на селото е од збиен тип. Куќите се групирани во маала, додека пак маалата едни од други се оддeлени со улици. Низ селото тече Трнавска Река и така го дели селото на два дела.

## Историја
Се смета дека Трнава е старо село, кое неколку пати низ историјата опустило, но пак било обновено. Неговото сегашно име потекнува токму од некој настан, кога селото запустело, па израснале многу трња.

На северниот дел од селото, некогаш постоела црквата *Свети Јован*, каде што и бил закопан селскиот поп, по име Гуран. Новите доселени христијани, на тоа место повторно изградиле црква.

Во околината на селото има камен кој се нарекува *Guri Frlljkt*, односно *Фрлен Камен*. Селаните од околните села веруваат дека тој камен го фрлил Крале Марко.

Селото има мешан етнички состав. Порано живееле само Македонци православни, но тие се иселиле во велешкото село Лугунци.

Во XIX век, селото е дел од Прешевската Каза на Приштинскиот Санџак.

По Првата балканска војна, станува дел од Кралството Србија, т.е. Јужна Србија. По Втората светска војна, званично останува во рамките на Србија, иако географски припаѓа кон Македонија.

## Население
Според пописот од 1913 година селото имало 576 жители и било дел од општината Прешево.

Според германска карта издадена во 1941 година, а заснована на пописот на Кралство Југославија во 1931 година, селото имало 300 Албанци, 150 Турци и 250 Македонци.

* Има едно исламизирана староседелско семејство по име *Маложив*.
* Доселени муслимани има од фисот Соп, а тие се *Укови, Фазлиови, Муслиови, Јакупови, Хуселинови, Рустемови, Аметови, Љатифови, Азирови, Реџепови, Муслиови, Шаќирови, Сулејманови, Шерифови* и *Садикови* ; Од фисот Гаш се *Меметови* и *Браимови*; *Ибраимови* се од фисот Тсач; Од фисот Бериш се *Аџи Мустафат*; *Сулејманови* се доселие од Горна Морава; *Амдијови* се од фисот Красниќ;
* По Втората светска војна се доселиле следниве православни родови: *Урошевци* од Врање, *Илиевци, Џолинци* од Пчиња; *Димитријевци, Станковци, Стаменковци, Јовиќи, Николовци ,Михајловци, Ристевци, Ѓорѓевци, Диновци, Стошиќи* и *Марковци* од околината на Врање, *Наумовци, Стојановци, Давидовци и Здравковци* од Сурдулица.

Според пописот од 2022 година, селото имало 1.245 жители, со густина на населеност од 63,52 жители/км2. 51,9% биле мажи, 48,1% биле жени.

## Наводи


Категорија:Прешево
Категорија:Населени места во Јужна Србија
Категорија:Населени места во Вардарска Македонија
Категорија:Албански населби во Србија
Тарон Еџертон

**Тарон Дејвид Егертон** (англиски: *Taron David Egerton*) — британски глумец, роден на 10 ноември 1989 година во Англија. Тој е познат по неговите улоги како Гери „Егзи“ Унвин во акционите комедии „Кингсмен: Тајната служба“ (2014) и „Кингсмен: Златниот круг“ (2017).

## Филмографија
* 2013: Луис (*Lewis*)
* 2014: Чадот (*The Smoke*)
* 2014: Завет за младоста (*Testament of Youth*)
* 2015: Кингсмен: Тајната служба (*Kingsman: The Secret Service*)
* 2015: Легенда (*Legend*)
* 2016: Орелот Еди (*Eddie the Eagle*)
* 2016: Пејте со нас (*Sing*)
* 2017: Кингсмен: Златниот круг (*Kingsman: The Golden Circle*)
* 2018: Клуб за момчиња на милијардери (*Billionaire Boys Club*)
* 2018: Робин Худ (*Robin Hood*)
* 2018: Воден брод надолу (*Watership Down*)
* 2019–2020: Moominvalley
* 2019: Rocketman
* 2019: Темниот кристал: доба на отпорот (*The Dark Crystal: Age of Resistance*)
* 2021: Пејте со нас 2 (*Sing 2*)
* 2022: Црна птица (*Black Bird*)
* 2023: Тетрис (*Tetris*)

## Наводи

## Надворешни врски

*taron-egerton.com
*

Категорија:Британски глумци
Категорија:Живи луѓе
Категорија:Родени во 1989 година
Категорија:Британски филмски глумци
Категорија:Добитници на Златен глобус
Министерство за животна средина, урбанизација и климатски промени (Турција)

**Министерство за животна средина, урбанизација и климатски промени** — владино министерство на Република Турција, одговорно за животна средина, јавни работи, и урбанистичко планирање во Турција. Министерството го води Мурат Курум.

## Историја
Министерството е формирано во 1983 година преку спојување на **Министерството за јавни работи**, формирано на 3 мај 1920 година и **Министерството за развој и домување** кое е формирано 1958 година. Резултатот бил **Министерството за јавни работи и домување**, кое во 2011 година било преименувано во Министерство за животна средина и урбанизација. Во 2021 година на името биле додадени климатските промени.

## Организација
Со Министерството за животна средина, урбанизација и климатски промени раководи министер кој го именува претседателот на Турција. Министерството има повеќе одделенија и агенции, меѓу кои Генералниот директорат за управување со животната средина, Генералниот директорат за оцена на влијанието врз животната средина, Генералниот директорат за планирање на просторот, Генералниот директорат за еколошко образование и учество на јавноста и Генералниот директорат за климатски промени.

## Одговорности
Министерството е одговорно за борба против климатските промени во Турција и еколошките прашања во Турција. И покрај тоа што Министерството за енергетика било претставено во Координативниот одбор за климатски промени и управување со воздухот, во 2018 година Европската комисија го критикувала недостатокот на координација помеѓу политиката за климатски промени и енергетската политика на Турција. Главен претставник за климатски промени е Мехмет Емин Бирпинар, заменик министер за животна средина. Според Министерството, амнестијата за градежни стандарди од 2018 година собрала 24 милијарди лири (4,2 милијарди американски долари), но од 2023 година сè уште не е познато колкав дел од зградите што се урнале во земјотресот во 2023 година имале корист од амнестиите за градежни стандарди. По земјотресот во 2023 година, претседателот Ердоган издал декрет дека Министерството ќе биде единствениот носител на одлуки за нови станбени проекти во областите погодени од земјотресот.

Националната агенција за животна средина била основана во 2020 година, но до 2022 година не била оперативна.

## Поврзано

* Загадувањето на воздухот во Турција
* Илбанк

## Наводи

Категорија:Министерства за животна средина
Категорија:Министерства на Турција
Министерство за труд и социјално осигурување (Турција)

**Министерството за труд и социјално осигурување** —  канцеларија на владиното министерство на Република Турција, одговорна за прашањата на трудот и социјалното осигурување во Турција. Со министерството раководи Ведат Ишихан.

## Историја
Првично, министерството било формирано како Канцеларија за труд и работници во рамките на Министерството за економија по актот на Парламентот бр. 2450, кој стапил на сила на 27 мај 1934 година. Како владино министерство било формирано на 22 јуни 1945 година со акт на Собранието бр.4763.

Во 1983 година, Министерството за труд и Министерството за социјална сигурност биле споени во Министерството за труд и социјална сигурност. Во 2018 година, министерството било споено со Министерството за семејство и социјална политика. Ова спојување било поништено во 2021 година, со што задачите поврзани со трудот и социјалното осигурување повторно биле предводени од посебен министер.

## Поврзано

* Кабинетот на Турција
* Министерствата за труд
* Министерства за социјално осигурување

## Наводи

## Надворешни врски

* Официјална веб-страница 

Категорија:Координати на Википодатоците
Категорија:Министерства на Турција
Категорија:Министерства за труд и социјална политика
Министерство за трезор и финансии

**Министерство за финансии и финансии** — канцеларија на владиното министерство на Република Турција, одговорна за финансии и даночни работи во Турција. Сегашен министер е Мехмет Шимшек, кој работи од 3 јуни 2023 година.

## Одделенија
Подредени на Министерството за финансии се следните одделенија:

* Канцеларија за долгови
* Одбор за даночна инспекција
* Одделение за развој на стратегија
* Генерален директорат за буџет и фискална контрола
* Генерален директорат за приходни политики
* Оддел за Европската унија и надворешни работи
* Министерство за финансии Центар за виша обука
* Одбор за истрага на финансиски криминал
* Главен правен советник и Генерален директорат за постапки
* Генерален директорат за јавни сметки
* Генерален директорат за национален имот
* Генерален директорат за персонал
* Одделение за административни и финансиски работи

## Поврзано

* Список на министри за финансии на Турција
* Министерство за финансии (Отоманска Империја)

## Наводи

## Надворешни врски

* Министерство за финансии и трезор

Категорија:Министерства за финансии
Категорија:Министерства на Турција
Министерство за царина и монополи (Турција)

**Министерство за царини и монополи (**турски: *Gümrük ve Tekel Bakanlığı***,** пред 1960 година: *Gümrük ve İnhisarlar Vekaleti*) било поранешно владино министерство на Турција помеѓу 1931 и 1983 година.

## Историја
Министерството било формирано за време на формирањето на седмата влада на Турција на 5 мај 1931 година. Законот за основање било донесено на 29 декември 1931 година. Министерството, како што нагласува и неговото име, имало два главни оддели. Царинскиот оддел бил одговорен за царинската контрола на копнените гранични пунктови, пристаништата и аеродромите. Одделот за монополи бил одговорен за државно контролирано производство на одредени стоки како што се алкохоли, тутунски производи, барут итн. 

## Последици
За време на формирањето на 45-та влада на Турција на 13 декември 1983 година, монополскиот оддел бил укинат и царинскиот оддел бил споен во Министерството за финансии. На 5 октомври 1995 година, на крајот на 50-тата влада на Турција, зборот „царина“ бил исфрлен од името на министерството. На 6 јули 2011 година за време на формирањето на 61-та влада на Турција, царинскиот оддел бил вклучен во новоформираното Министерство за царина и трговија. Во 66-та влада на Турција која била основана на 18 јули 2018 година, министерството било именувано како Трговија, со што се откажало од царината.  

## Наводи

Категорија:Министерства на Турција
Шарски Води (велосипедизам)

**Шарски Води** ― велосипедска патека и настан - маратон кој се наоѓа и одржува на Шар Планина на потегот од Попова Шапка до Вруток . Велосипедскиот маратон го носи називот Шарски Води токму поради трасата на движење која поминува по доводот „Шарски Води“, мрежа на канали и цевковод кои ги собираат водите од Шар Планина. Настанот има бројни учесници од Македонија и странство со што има меѓународен карактер, а се одржува во досега од повеќе од 10 години при што секоја година се организира во последниот викенд на месец јуни од страна на ДПС „Трансверзалец“.

## Патека

Патеката се протега од туристичкиот центар Попова Шапка кон југ по трасата на цевководот и тунелите на хидро-системот „Шарски Води“ сѐ до селото Вруток крај изворите на Вардар, речиси целосно по земјена планинска подлога. Низ годините на одржувањето на маратонот рутата претрпувала и измени при што некои години опфаќала различни завршетоци како Бунец кај Маврово или пак с. Печково (во 2019), а при секое одржување редовно има подолга (98 / 106&nbsp;км) и пократка рута (75&nbsp;км).

Во 2016 година, стартот на маратонот бил поставен на паркингот под планинарскот дом Смрека за разлика од претходните години кога Стартот бил пред планинарскиот дом Смрека. Измената во трасата била во дополнителните 8 км возење низ населбата Попова Шапка и околу врвот Попова Шапка кон Јелак. Патеката потоа продолжува под врвот Церипашина, Антени, месноста Вакаф, Карабунар каде се врти лево кај кт.1. Оттука започнува спустот со должина од 3.6 км и висинска разлика од 750 м. Спустот е прекрасен и адреналински, полн со предизвици, единствен поглед кон врвот Бориславец (2675 м.н.в.), Полог и речиси половина Македонија. Следува големиот тунел со неколку вирови од вода, тунелот не е осветлен па се вози во темница, при што учесниците кои немаат челна батериска имаат чувство дека се вози со чамец. Од тунелот се излегува на безброј лединки со шарпланински диви јагоди и десетина водостани со слапови и мали каскади. Од тука патеката продолжува крај планинарскиот дом „Шарски Води“, водостанот „Маздрача“ и езерото на Градец и минува по мала афалтирана делница кај с.Горно Јеловце, повторно продолжува по земјен и пак по малку асфалтиран дел во селото Дуф каде полесно се искачиува многу големата стрмнина на сифонот на цецководот. На контролната точка бр.4 е делењето на малиот и големиот маратон. Оттука, патеката на големиот маратон продолжува сѐ до Бунец на патот за Маврово и од тука по стариот (делумно) калдрмисан пат преку Влаиница се спушта по стрмен спуст преку селото Речане до Вруток. Големиот маратон 98 км + 8км околу Попова Шапка прерасна во 106км. Малиот маратон од 75км + 8км околу Попова Шапка прерасна во 83км.

## Наводи

Категорија:Велосипедски настани
Категорија:Велосипедизмот во Македонија
Категорија:Шар Планина
Луриски јазик

**Лурискиот**  (لری, لری) е ирански јазик и мајчин јазик на Лурите. Лурискиот потекнува од средноперсиските дијалекти. and Southern Luri.  Јазикот се зборува во Иран.

## Историја
Лурискиот е најблискиот жив јазик со средноперсискиот јазик.  Јазикот потекнува од средноперсискиот. Јазикот е лексички сличен на современиот персиски, а се разликува главно по фонологијата.

## Зборовен фонд
Во споредба со другите ирански јазици, лурискиот е помалку погодено од странско влијание, како што се арапскиот и турскиот. Во денешно време, многу древноирански јазични карактеристики се зачувани и може да се забележат во граматиката и зборовниот фонд. Според различните регионални и социо-еколошки услови и поради долгогодишните општествени односи со соседните етнички групи, особено Курдите и Персијците, различните дијалекти на лурискиот, и покрај главно заедничките карактеристики, имаат значителни разлики. Северниот дијалект има тенденција да има повеќе курдски заемки, а јужните дијалекти (бахтијарски и јужнолуриски) се повеќе изложени на персиски заемки.

## Наводи

## Литература
*Freidl, Erika. 2015. *Warm Hearts and Sharp Tongues: Life in 555 Proverbs from the Zagros Mountains of Iran.* Vienna: New Academic Press. 
* F. Vahman and G. Asatrian, *Poetry of the Baxtiārīs: Love Poems, Wedding Songs, Lullabies, Laments*, Copenhagen, 1995.https://books.google.com/books/about/Poetry_of_the_Baxti%C4%81r%C4%ABs.html?id=KKgypdL4gJoC

## Надворешни врски

* 
* 
* Бахтијариско- лориски дијалект, *Encyclopædia Iranica*

Категорија:Јазици во Иран
Категорија:Југозападни ирански јазици
Норча

**Норча** — населено место во општината Прешево, Србија, во близина со македонската граница.

## Географија и местоположба
Селото се наоѓа во подножјето на планината Црна Гора, на едно зарамнето место што е оддалечено 2км од градот Прешево. Источно од селото поминува железничката пруга. Над селото има букови и дабови шуми. Селото е од збиен тип, освен Герското маало, кое е оддалечено околу 200 метри од останатите куќи. Другите маала коишто го сочинуваат се: *Паљај, Караосман, Жваљај, Блутај* и *Џинај*.

## Историја
Се смета дека Норча е старо село, бидејќи се споменува уште во средниот век. Тогаш било забележано дека селото имало црква посветена на *Свети Никола*, но таа црква непостои денес. Се претпоставува дека била разрушена околу 1878 година. Денешните муслимански жители местото на црквата го нарекуваат *киша.*

Порано ова село било православно македонско, но потоа постепено се доселувале муслимани од северна Албанија. Овој процес бил многу одамна, бидејќи малку се знае за овие православни родови. Во селото останал само еден исламизиран род, остатокот се доселени Албанци, но околу 1950 се доселени и нови православни семејства.

Во XIX век, селото е дел од Прешевската каза на Приштинскиот санџак.

По Првата балканска војна, станува дел од Кралството Србија, т.е. Јужна Србија. По Втората светска војна, званично останува во рамките на Србија, иако географски припаѓа кон Македонија.

## Насeление
Според пописот од 1913 година селото има 377 жители и било дел од општина Прешево.

Според германска карта издадена во 1941 година, а заснована на пописот на Кралство Југославија во 1931 година, селото имало 400 Албанци и 50 Македонци.

* Има една исламизирана староседелска фамилија по име *Читакај*.
* Албански родови доселени од фисот Соп се: *Караосман, Жваљ, Суљај, Еминај, Џинај, Мула Салаови* и *Герови*.
* Доселени православни родиови се: *Вујинци* од Љутежа, *Анѓелковци* од Житораѓе, *Павловци* од околината на Врање, *Павловци* од Трејак и *Петровци* од Пчиња.

Според пописот од 2022 година, селото имало 869 жители, со густина на населеност од 142.2/км2. 49.5% биле мажи, 50.5% биле жени.

## Наводи


Категорија:Прешево
Категорија:Населени места во Јужна Србија
Категорија:Населени места во Вардарска Македонија
Категорија:Албански населби во Србија
Министерство за млади и спорт (Турција)

**Министерство за млади и спорт на Република Турција** () — владина агенција во рамките на Кабинетот на Турција задолжена за регулирање на активностите поврзани со спортот и развојот на младите во Република Турција. Со Министерството раководи Осман Ашкин Бак.

## Историја
На 29 јуни 1938 година била формирана дирекцијата за физичка култура. По општите избори во 1969 година, во кабинетот на Сулејман Демирел II, на 3 ноември за прв пат било формирано Министерството за млади и спорт, а за негов прв министер бил назначен Исмет Сезгин. По општите избори во 1983 година, министерството било преименувано во Национално образование, млади и спорт на 14 декември.

Министерството за млади и спорт било повторно воспоставено како независно министерство на 29 јуни 2011 година по формирањето на кабинетот на Ердоган III. Во минатото, владините активности за млади и спорт ги извршувале различни владини агенции подредени на државен министер, кој имал и други надлежности. Тие организации биле обединети под капата на новоформираното министерство додека статусот на покраинските организации биле редефиниран во согласност со усогласувањето на правото за пристапување на Турција во Европската унија.

## Поврзано

* Влада на Турција
* Спорт во Турција
* Список на министри за млади и спорт на Турција
* Список на спортски управни тела во Турција

## Наводи

Категорија:Министерства за спорт
Категорија:Спортот во Турција
Категорија:Министерства на Турција
Министерство за индустрија и технологија (Турција)

**Министерство за индустрија и технологија** () — владина агенција во рамките на Кабинетот на Турција задолжена за индустриски и комерцијални работи во Турција. Министерството го води Мехмет Фатих Качир.

## Министри
* Мустафа Варанк (10 јули 2018 - 4 јуни 2023)
* Мехмет Фатих Качир (од 4 јуни 2023)

## Наводи

## Надворешни врски
* Официјална веб страна

Категорија:Министерства на Турција
Категорија:Министерства за индустрија
Категорија:Министерства за наука и технологија
Министерство за правда (Турција)

**Министерство за правда** () — владина агенција во рамките на Кабинетот на Турција задолжена за администрирање на правосудниот систем во Турција; тековно управуван од Јилмаз Тунч по назначувањето на претседателот.

## Историја
Министерството за правда за прв пат било формирано во 1920 година во текот на раните години на Турската Република, по усвојувањето на новиот правен кодекс заснован на швајцарскиот граѓански законски систем. Министерството претрпело неколку реорганизации и структурни промени во текот на својата историја, како одговор на променливите потреби на правосудниот систем во Турција.

## Одговорности
Министерството за правда е одговорно да го надгледува правниот систем во Турција и да гарантира дека правдата се спроведува правично и непристрасно. Нејзините главни одговорности вклучуваат:

* Надгледување на работата на судовите и обвинителството.
* Развивање и спроведување на политики за подобрување на ефикасноста и ефективноста на правосудниот систем.
* Обезбедување правни совети и помош на владата и другите јавни институции.
* Обезбедување заштита на човековите права и владеење на правото.
* Надгледување на спроведувањето на меѓународните договори и конвенции поврзани со правдата и правните работи.

## Организација
Министерството има неколку дирекции и одделенија одговорни за различни аспекти на правосудниот систем, вклучувајќи:

### Генерален директорат за криминалистички работи
Одговорен за надзор на криминалните истраги и гонење во Турција. Овој оддел, исто така, работи на спречување и борба против организираниот криминал, тероризмот и компјутерскиот криминал.

### Генерален директорат за правни работи
Одговорен за изготвување и предлагање на нови закони и прописи поврзани со правосудниот систем. Овој оддел обезбедува правен совет и за други владини министерства и агенции за прашања поврзани со законот.

### Генерален директорат за Европската унија и надворешни односи
Одговорен за координација на правната и судската соработка на Турција со други земји и меѓународни организации. Овој оддел, исто така, работи на тоа правниот систем на Турција да биде усогласен со правото на ЕУ и меѓународните стандарди за човекови права.

### Институција генерален директорат за човекови права и еднаквост
Одговорен за заштита и унапредување на човековите права во Турција. Овој оддел работи и на борба против дискриминацијата и обезбедување еднаквост пред законот.

### Генерален директорат за затвори и притворски куќи
Одговорен за надзор на работата на затворите и другите воспитно-поправни установи во Турција. Овој оддел работи за да се погрижи затворениците да се третираат хумано и да се почитуваат нивните основни права.

## Поврзано

* Министерство за правда (Отоманско Царство)
* Список на министри за правда на Турција

## Наводи

## Надворешни врски

* https://twitter.com/adalet_bakanlik

Категорија:Министерства за правда
Категорија:Министерства на Турција
Министерство за трговија (Турција)

**Министерство за трговија** () — владина агенција во рамките на Кабинетот на Турција задолжена за царинските и трговските работи во Турција. Со Министерството раководи Омер Болат.

## Историја
Министерството е основано со Законот бр. 640 со спојување на Потсекретаријатот за царина на премиерот со некои одделенија на поранешното Министерство за индустрија и трговија на 8 јуни 2011 година. Во минатото, должностите на сегашното министерство ги извршувало Министерството за царина и монопол (1931–1983), Министерството за финансии и царина (1983–1991) и Потсекретаријатот за царина (1993–2011). Првиот министер на новоформираното министерство бил Хајати Јазиџи, кој претходно бил потсекретар. Помеѓу 2011 и 2018 година, неговото официјално име било **Министерство за царина и трговија** (). Се споило со Министерството за економија во 2018 година и се ребрендирало во Министерство за трговија.

## Наводи

Категорија:Статии со извори на турски (tr)
Категорија:Координати кои не се на Википодатоците
Категорија:Министерства на Турција
Категорија:Министерства за трговија
Министерство за земјоделство и шумарство (Турција)

**Министерство за земјоделство и шумарство** () — владино министерство на Република Турција, одговорно за земјоделство и шумарство. Пошумувањето е важно за борба против климатските промени во Турција.

## Историја
На 6 март 1924 година било формирано Министерството за земјоделство. На 11 август 1969 година било формирано Министерството за шумарство. На 26 јануари 1974 година, Министерството за земјоделство било преименувано во Министерство за храна, земјоделство и сточарство. На 21 септември 1980 година двете министерства биле споени и станале Министерство за земјоделство и шумарство. На 14 декември 1983 година, Министерството било споено со Министерството за рурални работи и задруги и станало Министерство за земјоделство, шумарство и рурални работи. На 8 мај 2003 година, Министерството за шумарство било споено со Министерството за животна средина и станало Министерство за животна средина и шумарство. На 6 јули 2011 година, Министерството за земјоделство и рурални работи било преименувано во Министерство за храна, земјоделство и сточарство, додека Министерството за животна средина и шумарство било преименувано во Министерство за шумарство и водостопанство. На 10 јули 2018 година двете министерства биле споени и повторно било формирано Министерството за земјоделство и шумарство.

## Наводи

Категорија:Министерства за животна средина
Категорија:Статии со извори на турски (tr)
Категорија:Министерства на Турција
Горанце (Генерал Јанковиќ)

**Горанце** () — село во општина Генерал Јанковиќ, Косово, до самата граница со Македонија.

## Историја
Во XIX век, селото е дел од Тетовска каза на Призренскоит санџак.

По Првата балканска војна, станува дел од Кралството Србија, т.е. Јужна Србија. По Втората светска војна, званично останува во рамките на Србија, иако географски припаѓа кон Македонија.

## Население
Стефан Верковиќ во 1857 го бележи со 311 жители.

Според статистиката на Васил К’нчов („Македонија, Етнографија и статистика“) од 1900 година, во *Горанци* живееле 76 жители Македонски христијани и 165 Арнаути муслимани. Според егзархискиот секретар Димитар Мишев („La Macédoine et sa Population Chrétienne“) во 1905 година во Горанце имало 120 Македонски патријаршисти.

Според пописот од 1913 година селото има 299 жители и било седиште на истоимената општина.

Според германска карта издадена во 1941 година, а заснована на пописот на Кралство Југославија во 1931 година, селото имало 350 Албанци и 100 Македонци.

Според пописот од 2011 година, селото имало 1.028 жители, сите Албанци.

## Наводи


Категорија:Генерал Јанковиќ
Категорија:Населени места во Косово
Категорија:Населени места во Вардарска Македонија